《和灵源寄莹中》
宋代·释德洪

此来渐觉身无累，欲学灊溪讳名氏。钟山万顷独经行，山日松风吹冻耳。

闻有僧从法窟来，当锋戏作横机试。探怀示我妙伽陀，两翁回互偏中至。

乃知道德无贫贱，□□相求亦相契。妙谈何日看挥斤，此老鼻端有馀地。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。